
Cuelyn Wever-Úroes 


PROME MINISTER 


Na New York y na Nacionnan Uni ta bay 
tuma luga conferencia riba e tema di Hende 
Muhe cu ta e di “67th Commission States 
of Women”. Cada aña Nacionnan Uni ta 
trece tur e delegadonan e miembronan 
e ministernan encarga y presidente di 
diferente pais hunto. 


Durante e conferencia lo trata e tema di 
hende muhe, e posicion di hende muhe 
y unda e hende muhe mester haya mas 
empuhe pa logra kibra desigualdad entre 
hende muhe y hende homber. Den e 
conferencia lo mira kico mester haci pa 
garantisa pa den futuro e hende muhenan 
por keda ocupa posicionnan clave tur 
caminda. 


Den un declaracion di Prome Minister 
Sra. Evelyn Wever Croes, e ta haya cu 
ta necesario pa tin representacion di 
hende muhe tur caminda specialmente 
na posicionnan unda ta tuma decisionnan 
importante di un pais, pasobra ta asina so ta tene cuenta cu 
loke ta derecho y necesidad di hende muhe. Nacionnan Uni 
tur aña ta haci e conferencia aki y Prome Minister Sra. Evelyn 
Wever Croes e siman aki lo ta na Nacionnan Uni pa atende e 
conferencia y representa Reino Hulandes. 

Durante e conferencia ta bay tin un debate general den 
e sala grandi di Nacionnan Uni unda Prome Minister lo 
participa y tambe lo tin loke ta yama Ministerial Roundtables 
cu participacion tambe di nos Prome Minister Sra. Evelyn 
Wever Croes. Durante e conferencianan lo trece padilanti e 
avancenan cu tin riba e tereno y derecho di hende muhe aki 
na Aruba. Algo hopi importante cu Minister Presidente lo hiba 
cu ne na e conferencia, ta mustra kico Aruba ta haciendo pa 
promove e mucha muhenan e hoben femenino cu tambe por 


haya oportunidad igual. No ta un secreto kico a logra den e 
mandatario su generacion y esey ta danki na e trabou duro di 
esunnan prome cune cu a hacie y awor mester sigui cu e trabou 
duro ey di crea oportunidadnan pa Aruba su mucha muhe y pa 
e hobennan tin participacion aki na Aruba. E reunionnan lo ta 
hopi interesante, y e tema di Aruba lo ser trata. 

Tambe lo trece dilanti kico Reino Hulandes ta haciendo riba e 
tereno aki. 


E VABI PA NOS EXITO 
DEN 2023 
TA UNION Y POSITIVISMO. 

Prome Minister Evelvn Wever-Croes: 
En conexion cu Dia International di Hende Muhe, 


Den cuadro di Dia International di Hende Muhe, Prome 
Minister Sefiora Evelyn Wever-Croes recientemente a reuni na 
Culture Cafe, San Nicolas cu algun hoben cu ta bav scolnan 
secundario. Prome Minister a expresa cu e encuentro aki 
sinceramente tabata uno 'super super' bunita cu presencia 
di algun studiante mucha muhe di Colegio San Augustin, 
Filomena College, Abraham de Veer, Colegio Nigel Matthew 
y EPB. Durante e encuentro a intercambia riba diferente tema 
relaciona especialmente cu ta trata hende muhe. 


E aĥa aki e tema di Dia Internacional di Hende Muhe ta 
“Empoderamento di hende muhe a traves di innovacion y di 
digitalisacion' y ta hopi importante pa sa con e muchanan muhe 
ta pensa riba e topico aki. Esaki tawata tambe e tema principal 
di e charla. Pero tambe a papia riba otro tema y retonan cu 
hende muhe ta encontra. 


contento y satisfecho cu e encuentro cu Prome Minister y a 
expresa di a haya e encuentro uno hopi leuk y un experiencia 
hopi 'nice' unda cu a siĥa hopi cos tocante Dia di Hende Muhe. 
Alumnonan a keda contento di a haya e oportunidad pa papia 
cu Prome Minister. Alumnonan a considera e luga un 'safe 
place' na unda cu nan por a expresa y comparti nan sentimento 
V pensamento cu Prome Minister. 


“E atardi tabata hopi inspirativo pasobra e hobennan ta hopi 
bon prepara y sa kico nan kier. Tambe nan ta reconoce e 
importancia di tipo di encuentronan asina y esaki sigur lo no 
ta e ultimo. Mi ta gradici cabesantenan cu a coopera cu e 


encuentro aki. Tambe mi ta gradici e hobennan cu a bin y e 
mayornan cu tambe a coopera pa esaki bira realidad. Mi lo 
hiba e encuentro aki como un bunita recuerdo y lo traha riba 
algun punto hopi importante cu a wordo treci den bienestar di 
e hobennan”, Prome Minister a expresa. 

Prome Minister Evelvn Wever-Croes: 
Despues di hopi dialogo na mesa, 


PORFIN A VEGA NA UN ACUERDO CU LO 
BENEFICIA E MUNDO DI DEPORTE NA ARUBA 


“Mi ta gradici Minister Endv Croes, Minister Dangui Oduber y tur e team cu 
a negocia pa awe nos tin un resultado positivo aki riba mesa'' 

Prome Minister Evelyn Wever-Croes a expresa di ta sumamente 
orguyoso cu despues di hopi dialogo na mesa, porfin a yega 
na un acuerdo cu lo beneficia e mundo di deporte na Aruba. 
Prome Minister a splica cu e no tabata un proceso facil sino uno 
cu a consisti di hopi aĥa di dialogo y negociacion, pero sinta 
na mesa cu pasenshi y positivismo a logra na Februari 2023, 
firma un contract nobo den beneficio di nos deportistanan. A 
termina e contrato desventahoso y asina LOTTO ta bira bek 
pa deporte na Aruba. Y tambe a logra rebaha e “Management 
Fee” di CBN di 23.5% pa 8.25%. 


Prome Minister ta gradici Minister Endy Croes, den nomber di 
Gobierno di Aruba y di henter e pueblo di Aruba, pa su vision y 
curason cu e tin pa deporte, y e forma cu su persona a atende 
e negociacion pa por yega na un acuerdo nobo. Tambe Prome 
Minister ta gradici Minister Dangui Oduber cu ta esun cu a 
cuminsa cu e lucha aki, no a logra finalise pero sigur a duna 
tur di su parti tambe. Tambe un gradicimento ta bay na e team 
cu a negocia pa awe nos tin e resultado positivo aki riba mesa. 


Prome Minister a expresa cu Aruba lo bay mira un epoca nobo 
habri pa deporte, na unda cu lo tin mas fondo disponibel pa 
tur e muchanan y e hobennan cu kier practica deporte. Pa un 
tempo ainda, Gobierno lo mester sigui haci apelacionnan riba 
comunidad pero pronto lo bay tin cambio, y lo mira e fondonan 
wodo inverti pa asina crea mas oportunidad y posibilidad sano 
di distraccion pa e muchanan y hobennan. 


"Como Prome Minister di Aruba, mi ta hopi orguyoso cu e 
momento aki a yega. Ohala esaki sirbi tambe como inspiracion 
pa cada un di nos. Reto nos lo encontra semper y esaki sigur 
tabata uno hopi grandi pero nos a mustra cu dialogando, cu 
pasenshi y respet pa otro bo ta logra cosnan grandi pa bo 
pais”, Prome Minister a enfatisa. 


Prome Minister a dirigi palabranan di elogio na Minister Endy 
Croes bisando, "Penado no ta pena pa largo, b'a pone bo 
curason den esaki y b'a logra. Masha pabien y danki pa tur e 
trabou. Pabien Aruba y e mundo deportivo di Aruba cu e logro 
grandi aki”. 

Premier Evelyn Wever - Croes: 


A REUNI CU GRUPO DI HOBEN PA SCUCHA CON 
GOBIERNO POR STIMULA MAS HENDE MUHE 
DEN TECNOLOGIA Y INNOVACION 


Den cuadro di Dia Internacional di Hende Muhe 


Den cuadro di “Dia Internacional di Hende 
Muhe”, Prome Minister Evelyn Wever - | 
Croes a reuni cu un grupo di studiante di 
Mon Plaisir Mavo y Universidad di Aruba 
na Futura. Durante e encuentro a trata 
diferente topico rond di e tema di Dia $ 
Internacional di Hende Muhe 2023, cual ta M A 
'DigitALL: Innovation and technology for || 
gender equality” pues, empoderamento di 
hende muhe den tecnologia y innovacion. 


Prome Minister Wever - Croes a splica cu 
durante di e encuentro atrata principalmene 
kico como gobierno mester haci pa stimula 
mas mucha muhe pa prepara nan mes 
riba e area di innovacion. Ademas a trata e 
riesgonan cu ta bin cu mas innovacion y e ' 
necesidad di mas innovacion. 

“E hobennan a trece varios tema dilanti cu 
sigur nos lo traha riba dje y principalmente 
a purba di inspira nan tambe pa tuma | 
e decisionnan cu tincu wordo tuma den 
futuro pa nan tambe por ta exitoso.” 


Den transcuro di e dianan tras di lomba, 
Prome Minister Wever - Croes a reuni 
cu diferente persna riba e tema di 
empoderamento di hende muhe. Ta 
convenci cu a traves di e encuentronan aki, 
ta haya mas idea di con por sigui empodera 
hende muhe den tur area na Aruba. 


Terminando, Prome Minister a expresa cu 
ta mira atras na un bunita comberacion 
cu hopi tema y puntonnan importante cu 
a bin dilanti. ‘Nos ta convenci cu hende 
muhenan por hopi, pero nos mester por 
yuda otro. Sende e luz na caminda pa 
briya caminda di un otro. No tin nodi paga 
luz di un otro, paso tin luga den universo 
pa nos tur briya.' 

Na e debate general CSW 67, Commission on Status of Women na Nacionnan Uni, 


UN BIAHA MAS PROME MINISTER TA LIDERA E 
DELEGACION DI REINO ote 


Prome Minister Evelyn Wever-Croes ta na Nacionnan ilii 
Uni, New York pa un bishita di trabou en conexion cu Wi 


e debate general CSW 67, Commission on Status of 
Women. Un biaha mas, Prome Minister ta lidera e 
delegacion di Reino Hulandes. 


E tema di e aña aki ta “Innovation and technological 
change, and education in the digital age for achieving 
gender equality and the empowerment of all women 


and girls”. Prome Minister lo elabora riba e posicion WWW 


di hende muhe na Aruba y den Reino, y lo comparti 
e vision, plannan y iniciativanan di Aruba. Tambe, 


durante su bishita, Prome Minister lo purba haya [EMI 
fondo y mas proyecto pa fortifica e posicion di hende Ħ „i 


muhe na Aruba, Corsou, Sint Maarten y Hulanda. 


Prome Minister en conexion cu e tema di e afia aki, 
a expresa: “Aruba ta luchando cu e mesun retonan 
cu paisnan grandi y ta hunto nos por sali afo. Den 
e tempo moderno aki tecnologia ta permiti hende 
muhe tin aceso na tur informacion, pa e hende muhe 
por desaroya su mes. Pero tin un parti negativo di 
tecnologia. Nos no mester permiti tecnologia wordo 
uza pa perhudica e hende muhe, pa ofende ni menasa 
hende muhenan. E ta tuma un esfuerso conhunto di 
nos tur pa bringa esaki! 


Tecnologia ta e caminda pa futuro y ta e area cu hende 


muhenan casi no ta representa. Awor ta e momento y 


pa nos enfoca y crea mas oportunidad pa hende 


muhenan den e area aki, y sostene participacion di | 


hende muhe den e area di tecnologia. Sino, nos lo 
perde tur e avansenan cu hende muhenan prome cu 
nos a logra. Hunto nos por logra esaki”. 

MINISTER MADURO A REUNI CU E ARTISTA 


Amara W 


MINISTER 


VANESSA PAULINA PA REPASA DETAYENAN DIE 
ESTATUA DI VIRGINIA CU LO BIRA E MONUMENTO 
PA CONMEMORA E HISTORIA Y ABOLICION DI 
SCLAVITUD NA ARUBA 


Aruba tambe conoce su historia di sclavitud. 
Aunke no na gran escala, na Aruba tambe tabata 
tin catibo. E parti aki di nos historia no ta mucho 
conoci den comunidad, ya cu na Aruba masha 
poco ta wordo papia riba e topico aki. Den nos 
sistema di eseĥansa tampoco no ta dedica hopi 
na e historia aki di nos Pais. Na vispera di e di 
160 afia di Abolicion di Sclavitud denter di Reino 
Hulandes, Minister Maduro ta trahando pa e 
historia aki por wordo conoci den comunidad, den 
les na nos scolnan y tambe pa Aruba por conta 
cu un monumento na unda nos por conmemora e 
historia di sclavitud y su abolicion na Aruba. Pa e 
ultimo aki, siman pasa Minister Maduro a reuni cu 
e artista Vanessa Paulina, kenda a ilustra y duna 
cara na Virginia Dementricia, e catibo rebelde di 
Aruba, cu ta bira nos monumento pa conmemora 
e historia y abolicion di sclavitud na Aruba. 


VIGINIA DEMENTRICIA A REBELDIA CONTRA E SISTEMA 
INHUMANO DI SCLAVITUD 

Virginia Dementricia tabata un catibo propiedad di Jan van 
der Biest cu tabata dofio di e cunucu na San Barbola. Den su 
aĥanan di adolescencia, Virginia a cuminsa rebeldia contra su 
doño. Virginia tabata bisti e paĥanan di e señora di cas y tabata 
cana rond riba caya cu nan. Algo pa cual ela haya castigo y 
a wordo mara na cadena. Esaki no a stop Virginia y ela sigui 
rebeldia, keda castiga pa bolbe sigui rebeldia y purba scapa. 
Asina por lesa den archivonan colonial, cu na aña 1860 Virginia 
a bay cera pa scapa, lanta falso testimonio y falta respet. Ela 
wordo cera ocho dia den prison na Fort Zoutman. Un bes den 
libertad, ela bolbe bay cera pa haci desorden publico y lanta 
contra Polis. E biaha aki Virginia a haya castigo di 14 sota di 
sweep. E doño no tabata por mas cu Virginia y e aña ey mes 


SO d + NNR, = 
Van der Biest a bende Virginia pa 140 florin na un dofio di 
catibo na Corsou. Despues di esaki mucho no ta conoci kico 
a pasa cu Virginia. Un cos ta sigur, Virginia Dementricia ta un 
catibo cu a rebeldia contra e sistema inhumano cu sclavitud ta 
trece cune. 


VANESSA PAULINA TA ILUSTRA Y DUNA UN CARA NA 
VIRGINIA 

Na aña 2008 e artista Vanessa Paulina a exhibi su obra Virginia 
durante e exposicion 'Herencia di Sclavitud 2008' na Museo 
Historico na Fort Zoutman. Vanessa a keda inspira na momento 
cu ela lesa e storia di e catibo Virginia cu ta wordo conta den 
e buki 'Slaven zonder plantage, slavernij en emancipatie op 
Aruba' di sr. Luc Alofs. E publicacion y ilustracion ta pone cu 
Virginia su storia ta sali for di archivonan colonial y ta bira 
conoci como e catibo hende muhe cu a lucha contra e sistema 
inhumano di sclavitud y a rebeldia contra esaki sin violencia pa 
e por ta liber. 

Continuacion MINISTER MADURO A REUNI CU E ARTISTA VANESSA PAULINA.... 


ESTATUA DI VIRGINIA PA CONMEMORA SCLAVITUD NA 
ARUBA 

Despues di 160 afia cu sclavitud a wordo aboli den Reino 
Hulandes y na Aruba, te ainda na nos Pais no tin un monumento 
cu ta recorda e victimanan y e heroenan cu a lucha contra e 
sistema inhumano di sclavitud. E storia di Virginia ta recorda 
nos cu resistencia no mester ta cu violencia, pero cu curashi 
V persistencia. Ta poco biaha den nos historia na Aruba nos 
ta topa cu hende muhenan cu ta rebeldia, pesey nan storia ta 
digno di wordo conta pa nan sirbi di ehempel y inspiracion pa 
para contra tur tipo di abuso v di situacion inhumano. Sclavitud 
ta un parti scur di e Reino Hulandes cu nos ta forma parti di 
dje. Semper na Aruba e anhelo a biba pa ta liber di tur forma 
di opresion y Virginia ta recorda y inspira nos pa como Pueblo 
nunca sucumbi pa trato inhumano y pa semper lucha pa ta 
liber. Hunto cu Vanessa, Minister Maduro a repasa detayenan 
di e estatua di Virginia cu lo wordo traha riba e retonde di 
Paperklip cu ta keda den cercania di e cunuco di San Barbola 
unda Virginia a biba, traha y lucha contra e sistema inhumano 
di sclavitud. 

Minister di Cultura v Comision Celebracion Dianan Nacional ta invita: 


BAN CELEBRA E DI 47 ANA DI NOS DIA DI 


Nos a drenta luna di maart, un luna hopi special pa nos Pais 
Aruba. Dia 18 di maart ta nos Dia Nacional, Dia di Himno v 
Bandera. Comision Celebracion Dianan Nacional CCDN un 
biaha mas ta preparando varios actividad nacional den cuadro 
di celebracion di e 47 aniversario di nos Himno v Bandera. E 
lema di e aĥa aki ' Union ta e forsa di nos baranca tan stima'. 


FESTIVAL UN CANTO PA ARUBA SU HIMNO Y BANDERA 
E prome fin di siman di evento ta cuminsa diabierna awo, dia 
10 di maart riba Plaza Libertador G.F. Betico Croes. CCDN 
hunto cu Comision Pro Cultura ta organisa e festival 'Un Canto 
pa Aruba su Himno y Bandera', categoria di mucha y hoben. 
Esaki lo ta dianan 10 y 11 di maart. Lo bay tin un total di 40 
particpante y 13 agrupacion musical. E Himno di Aruba lo 
wordo presenta pa alumnonan di Colegio Sagrado Curason 
y Sint Aloysius School. Riba diadomingo 12 di maart Aruba lo 
por gosa di varios composicion nobo den e festival 'Un Canto 
Pa Aruba su Himno y Bandera' categoria adulto, cu ta wordo 
organisa hunto cu Fundacion Cultural di Festivalnan Folklorico. 
Lo bay tin un total di 23 participante y 13 agrupacion musical. 
Tur e tres anochinan aki lo tin mas di 40 tent di cuminda crioyo, 
cos dushi y artesania local. 


POETA DI PATRIA 

Dia 15 di maart nos comunidad ta invita pa bin presencia e 
evento di poema dedica na Aruba, Poeta di Patria den Cas 
di Cultura. E tema pa e aña aki ta 'Aruba' y e anochi aki e 
participantenan lo trece nan inspiracion y creacion dedica na 
Pais Aruba den nos dushi idioma Papiamento. Entrada pa 
e evento Poeta di Patria ta gratis y ta cuminsa for di 7 or di 
anochi. 


MANIFESTACION CULTURAL 

Dia 17 di maart nos ta topa un biaha mas riba Plaza Libertador 
G.F. Betico Croes na unda lo tuma luga e Manifestacion 
Cultural cu lo cuminsa pa 6 or di atardi cu Feria di benta di 


Musical Harpa y Cuarta bou encargo di Edgard Kelkboom lo 
percura pa deleita e publico cu nan dushi musica y pa 8 ore 
programa oficial ta cuminsa cu discurso di Minister di Cultura, 
sigui pa un show cultural di canto, baile, poesia y musica di un 
orkesta bou encargo di e talentoso Chris Kross. E anochi lo 
finalisa cu un presentacion di Musical Time. 


ACTO PROTOCOLAR 

Dia 18 di maart riba Dia di Himno y Bandera, Pueblo ta keda 
invita pa e Acto Protocolar riba Plaza Libertador G.F. Betico 
Croes na unda cu Minister President Wever-Croes lo hiba 
discurso sigui pa un Aubade. E mainta aki ta cuminsa 8or y 
mey cu coro musical forma pa muchanan di Scol di Colegio 
Laura Wernet Paskel, Colegio San Hose y Maria School, cu ta 
wordo reforsa pa Coro Tutti Frutti y acompafia musicalmente 
pa Caribbean Combo di Scol di Musica Rufo Wever. 


DESFILE GRUPONAN UNIFORMA 

Despues di e parti protocolar ta sigui e desfile di nos gruponan 
uniforma di scout, gubernamental, deportivo y cultural pa 
clausura e celebracion na Dia di Himno y Bandera na Plaza 
Libertador G.F. Betico Croes. 


CONCURSO ESCOLAR 

CCDN a prepara tambe un concurso escolar di pintura pa tur 
scol preparatorio y basico participa. E tema ta e 6 districtonan 
di Aruba, Oranjestad, Noord, Paradera, Santa Cruz, Savaneta 
y San Nicolas. Muchanan mester uza nan fantasia y creatividad 
pa pinta kico pa nan ta haci cada districto special. Mester 
entrega e pintura bek na scol y na scol mes lo scoge e miho 
pintura di cada klas y entrega esaki na CCDN. CCDN hunto cu 
un comision di maestro lo scoge un ganador di cada categoria. 
Lo tin premio pa Scol Preparatorio y Scol Basico pa klas 1 y 2, 
klas 3 y 4, klas 5 y 6. 


KIBRA COCO 

E biaha aki tambe lo tin un 'Kibra Coco' pa asina e muchanan 
por haya sa mas di Aruba. Riba e pintura di e concurso nacional, 
lo tin un QR Code cu cual e muchanan hunto cu nan famia 
por participa contestando pregunta relaciona cu e simbolonan 
nacional di nos Pais. E famia cu contesta mas lihe y tin mas 
pregunta bon contesta ta gana premio. 


VIDEO - KICO NOS TA GUSTA MAS DI ARUBA? 

CCDN a prepara e concurso 'Kico nos ta gusta mas di Aruba' 
pa crea un movecion di cual tur scol preparatorio y basico 
por traha y manda un video di 30 seconde maximo pa mustra 
kico nan ta gusta mas di Aruba. Hunto cu nan docente lo por 
traha un video grabando cu un celular un bunita mensahe di 
nan klas “Kico nan ta gusta mas di Aruba.' Pa e video cu miho 
creatividad y mensahe lo tin un premio pa e klas. 

JUMP18 TA CULMI 


MINISTER 

NA CU UN OTRO 


CICLO EXITOSO 


Diabierna anochi a tuma lugar e ceremonia di clausura di un 
otro ciclo exitoso di e proyecto JUMP18. 

JUMP18 ta un programa multidisciplinario den maneho di 
obesidad den muchanan, afilia na Horacio Oduber Hospital cu 
a cuminsa 18 di november di aĥa 2021 cu e meta pa haci un 
diferencia pa otronan, duna inspiracion y motivacion. 


Segun Minister Oduber e programa aki ta cuadra cu su maneho 
cu ta basa riba prevencion. Pa prome biaha den historia, 
Aruba tin un plan nacional di prevencion riba malesanan no 
transmisibel (NCD's) na Aruba cu ta aproba pa Pan American 
Health Organization (PAHO). 


E programa di JUMP18 ta crea oportunidadnan nobo pa tur 
cu ta envolvi den e programa, por ehempel e mayornan, e 


profesionalnan y specialmente e muchanan. Un di e metanan 
ta pa yuda mayornan y muchanan biba un bida mas saludabel 
por medio di educacion y retando nan percepcionnan limita. 


Minister Dangui Oduber ta duna pabien na henter e team di 
JUMP18 encabesa pa Dr. Jamiu Busari cu ta e fundador y 
“senior researcher” di e programa aki. 

Minister Oduber ta gradici tambe tur e patronisadornan cu a 
duna nan sosten financiero of cu un/of otro producto cu a yuda 
haci e programa posibel. Un danki tambe na HOH pa supervisa 
henter e programa te na final, dunando un man unda cu nan 
por. 


Danki pa haci JUMP18 un exito, cambiando bida di nos 
muchanan. 

Minister Dangui Oduber: 


E ENCUESTA NACIONAL DI SALUD STEPS 2023 
A INICIA DIASABRA 


Minister di Turismo v Salud Publico ta anuncia cu R US 


desde diasabra 4 di maart e encuesta nacional di 
salud STEPS 2023 a inicia. E investigacion aki ta 
bou encargo di Departamento di Salud Publico 
(DVG) y ta wordo supervisa pa Pan American 
Health Oraganisation (PAHO). 


Durante e lunanan nos dilanti habitantenan por ji 
spera bishita di esnan cu ta haci e cuestionarionan l 
di salud. Ta bav tin midimento fisico (BMI) v tambe 
lo haci test di sanger. 


STEPS 2023 ta un investigacion nacional riba 
factornan di riesgo pa cu desarovo di malesa 
cronico no transmisibel bou di e populacion di 
Aruba. Durante e investigacion cu a cuminsa 
diasabra ultimo lo aserca personanan enre 18 te 
cu 69 aña. 

Lo colecta datonan di informacion general v 
factornan di riesgo pa asina por actualisa maneho, 
programanan di salud v intervencion. 


Segun Minister Oduber e investigacion aki lo vuda 
pa asina organisacionnan encarga cu maneho di 
salud publico por ricibi un bista actual di e salud di 
nos poblacion pero tambe conoce e factornan di 
riesgo pa cu salud di nos hendenan. 


Encuesta Nacional di Salud: 


STEPS 2023 
Val e paso pa bo salad! 


BALOR DI IMPORTACION A SUBI CU 
AFL 500 MIVON DEN 2022 


—— 


Minister di Asuntonan Economico, Comunicacion y Desaroyo 
Sostenibel, mr. Geoffrey Wever, ta informa cu Oficina Central 
di Estadistica a publica infomacion di cifranan di importacion y 
exportacion pa 2022. 


Aruba como economia chikito ta importa mayoria productonan 
cu cada un di nos ta cumpra den supermercado of tienda. Ta 
trata di entre otro productonan pa uzo diario manera cuminda y 
paña te material di construccion. E productonan ta yega Aruba 
via barconan of avionnan di diferente paisnan y ta destina pa 
produccion y consumo local of Freezone. Tur productonan 
ta wordo categorisa den seccionan manera por ehempel 
productonan alimenticion. 


Den 2022, e balor di productonan importa a yega un suma total 
di AFL 2.6 biyon. Di e suma aki, AFL 2.5 biyon ta destina pa 
produccion y consumo local y AFL 149 miyon via Freezone pa 
exportacion. Si compara esaki cu 2021, e balor di importacion 
a subi cu AFL 500 miyon florin. Un motibo pa e subida aki ta 
e prijsnan halto di productonan cu Aruba ta importa. Inflacion 

den mercadonan internacional ta wordo importa tambe. 


E data over di importacion y exportacion ta brinda e oportunidad 
pa haci analisis over di ki tipo di producto ta wordo mas importa 
for di un pais. Den 2022 e top 5 di productonan importa ta 
diesel y gasolin, hoyanan, medicamento entre otro pa benta na 
consumidor, bebidanan cu sucu y keshi. 


Ministerio di Asuntonan Economico, Comunicacion y Desaroyo 
Sostenibel ta monitor continuamente desaroyo di importacion 
y exportacion di productonan y su impacto riba economia di 
Aruba. Di januari te cu december 2022 e balor di importacion 
total a vega AFL 2.6 biyon compara cu AFL 2.1 bivon di januari 
te cu januari 2021. Aunke e balor di importacion den 2022 a 
surpasa loke Aruba a importa prome cu pandemia (2019), e 
peso total di importacion no a yega e nivel di 2019 ainda. 


Pa mas informacion over di cifranan di importacion y exportacion 
di nos pais por bishita e website www.cbs.aw 

Minister Geoffrev Wever: 


CURSO FINANSAS DEN MI HOGAR TA CONTINUA 


Despues di e prome sesion exitoso unda cursistanan a ricibi 
informacion valioso con por ta efectivo den cas door di wak 
con por spaar y cumpra sin emocion, e curso Finansas den 
mi hogar a continua cu su di dos sesion den districto di San 
Nicolas. 


Den e di dos sesion a enfoca riba pagamento di debe y kico 
lo pasa ora no por paga e debe mas. Un topico actual y 
interesante cu sigur ta necesario pa duna atencion na esaki. 


Segun sondeo di Banco Central di Aruba di juli 
2021 over di e bienestar financiero di hogarnan, 
3 den cada 10 hogar ta gasta mas di loke tin na 
entrada. E mesun sondeo ta indica cu solamente 
1.899 di e hogarnan cu a participa por wordo 
considera financieramente fit, y 16.490 por ser 
considera financieramente stabiel. 


Un percentahe halto 81.8% ta cay den e 
categoria financieramente dependiente (34.290), 
financieramente afligi (19.490), financieramente 
vulnerabel (11.7%) y financieramente fragil 
(16.5%). 


Ecifranan over die salud financiero dinos hogarnan 
ta indica e importancia pa nos ciudadanonan por 
tin acceso na cursonan gratis cu por ta un apoyo 
den e maneho diario di nan cartera. 


Papia abiertamente over di e salud di nos cartera no ta algo 
facil. Pero ta necesario facilita un espacio sigur unda cu nos 
ciudadanonan por yega y haya e apoyo den forma di un curso 
cu lo contribui na un miho manera di maneha nan cartera na 
un manera responsabel y segun nan situacion personal. Door 
di facilita e curso Finansas den mi Hogar den un forma gratis 
nos ta brinda e apoyo necesario na nos ciudadonan segun 
minister Geoffrey Wever. 

MINISTER 


MINISTER El ENDV CROES A ATENDE E ANOCHI 
DI INFORMACION DI TRAMPOLIN PA TRABAQ 


Diaranson anochi, Minister Endv Croes a atende un charla 
informativo na Centro Sonrisa. E evento a wordo organisa pa 
Trampolin pa Trabao hunto cu Directie Sociale Zaken, Flexo 
Manpower v Medwork. Presente tabata mavor-, compania- 
of instancianan interesa pa traha cu personan cu limitacion. 
Durante e anochi informativo Sr. lionel Rumnit, jobcoach a 
duna diferente presentacion pa stimula mavornan pa nan vui 
participa den e provecto. E meta di e evento ta inclusion di 
hende cu limitacion den mercado laboral. Un cliente cu a hava 
un trabou a comparti su experencia bunita cu esnan presente. 


Minister Endv Croes a indica cu e tabata un anochi fructifero 
cu presentacion inspirativo v educativo unda cu Sr. Rumnit a 
presenta impresionante programa y oportunidadnan cu tin pa 
personanan cu limitacion den nos comunidad. Concluyendo, 
Mandatario di Enseĥansa ta gradici Trampolin pa Trabao pa e 
bunita trabou cu nan ta eherciendo y cu por conta cu sosten di 
Gabinete Wever — Croes II. 

Gobierno a tuma nota di e anucio di aumento di schoolgeld di 
SKOA. Como Minister di Ensefiansa v Deporte esaki sigur tin 
mi atencion. 


SKOA ta un stichting cu ta tuma su propio decision: 
SKOA sinembargo ta un stichting cu tin su propio 'bestuur' 
unda un Gobierno of Minister no ta autorisa pa tuma decision. 
Pues, tur stichting v tambe SKOA ta completamente liber pa 
tuma nan propio decision. Durante aña 2022, como Minister 
mi a haci apelacion pa trata na no aumenta schoolgeld. Nos 
ta compronde alabes cu rond mundo e retonan ta grandi, 
saliendo for di pandemia cu a asota nos na 2020. E siman 
entrante Minister di Enseĥansa lo invita SKOA pa un reunion, 
pa asina por compronde miho nan necesidad kisas pa aumenta 
e schoolgeld. Pues, e asunto di schoolgeld tin nos atencion, e 
mandatario a enfatisa. 


Scolnan publico DPS schoolgeld no lo aumenta: 

Minister di Enseĥansa y Deporte ta splica cu su persona como 
“bevoegdgezag” di scolnan di DPS, esta scolnan publico ta e 
unico caminda cu Gobierno y Minister ta 10090 responsabel v 

Minister Endy Croes: 


por tuma tur decision. Pues, e mensahe a bay caba pa DPS 
cu bou ningun circunstancia no lo permiti pa scolnan cu ta 
cay bou DPS aumenta schoolgeld ni cu 1 florin. Alabes a pidi 
DPS pa traha mesora riba un plan strategico dado caso sinti e 
necesidad cu e peticion pa cupo na scolnan di DPS aumenta. 
Terminando, Minister Endy Croes a splica cu despues di e 
reunion cu SKOA lo informa comunidad di resultado di dicho 
reunion. 


Riba diadomingo, Minister Endy Croes ta bishita diferente 
actividad deportivo rond di nos isla pa duna sosten na nos 
deportistanan. Fin di siman pasa, Mandatario di Deporte a 
bishita Centro di Bario Noord pa presencia e prome partido 
di baseball di e muchanan di 5-6 y 7-8 aña riba e veld di Little 
Eagles. E muchanan tabata contento practicando nan deporte. 


Minister Endy Croes ta felicita CBN Eagles cu nan veld di 
baseball nobo cu a keda masha bunita. Mandatraio di Deporte 
ta gradici coach y mayornan pa sostene y stimula e muchanan 
den nan deporte faborito. Deporte ta e vehiculo cu ta uni 
un pais. Semper cu e 4 D di deseo, disciplina, dedicacion y 
determinacion bo ta logra. 

PROME PREMIO | SEGUNDO PREMIO TERCER PREMIO 
AWG. 1000,- 

2023 


FECHA: DIARANSON 15 DI MAART 2023 
ORA: 7:00 PM — 10:00 PM 
LUGA: CAS DI CULTURA 
ENTRADA GRATIS 


AWG. 500,- AMWG. 250,- 


Ultimo dia pa inscribi ta diabierna dia 3 di maart 2023. 
Ultimo dia pa entrega poema ta dialuna dia 6 di maart 2023 
Mail bo poema na: artedipalabra(ġgmail.com 


Comision Celebracion Dianan Nacional 


Fundacion 
CORECTOR DI PAPIAMENTO 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


Bo ta di acuerdo cu pa recohe mi desperdicio. lo wordo procesa pa poni den 
'e opcion aki no tin cambio di prijs bales v deposita na Sero Teishi 
mester cambia e 


manera di anda cu bo SI, Mi ta scoge pa haci algun cambio den mi cas/negoshi. 


desperdicio? “e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC BEACH PARTY ARUPRO 5 ECOTECH FREEZONE 5 
ROMAR TRADING A ALASHI BREWERY „ 
ECOTECH FREEZONE? ICR SERVICES a 
o 


|_| JOHNSONS „| ECOTECH FREEZONE ¿| 


VEHICULO, METAL, E-WASTE Esaki ta inclui productonan manera frigidaire, 
SARTA o aĝa io DALTRA CARENTRA 


Bo kier haci mas? 


E ia Gwa (Oa ME 


PROHIBI MENOS PREFERA RECONOCE BO IN MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambial 
Reconoce bo impacto, un Aruba dushi ta un Aruba cu nos por maneha nos sushil' 
Minister Ursell Arends 


www.trashtocasharuba.org 


Pa mas informacion: 
https ://trashtocasharuba.org/pages/dump-parkietenbos 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


„ABB, ANA DI UNION Y POSITIVISMO! 


